CELEX: 32016R0057
Language: ro
Date: 2016-01-19 00:00:00
Title: Regulamentul de punere în aplicare (UE) 2016/57 al Comisiei din 19 ianuarie 2016 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care păsările de curte și produsele obținute de la păsări de curte pot fi importate în Uniune sau pot tranzita Uniunea în contextul apariției unor focare de gripă aviară înalt patogenă în statul Minnesota (Text cu relevanță pentru SEE)

20.1.2016   
            
            
               RO
            
            
               Jurnalul Oficial al Uniunii Europene
            
            
               L 13/49
            
         REGULAMENTUL DE PUNERE ÎN APLICARE (UE) 2016/57 AL COMISIEI
   din 19 ianuarie 2016
   de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care păsările de curte și produsele obținute de la păsări de curte pot fi importate în Uniune sau pot tranzita Uniunea în contextul apariției unor focare de gripă aviară înalt patogenă în statul Minnesota
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
   întrucât:
   
               (1)
            
            
               Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importurile în Uniune și pentru tranzitul, inclusiv depozitarea în timpul tranzitului prin Uniune, al păsărilor de curte și al produselor obținute de la păsări de curte (denumite în continuare „produsele”). Acesta prevede că produsele pot fi importate în Uniune și pot tranzita Uniunea doar dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulament.
            
         
               (2)
            
            
               De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de gripă aviară înalt patogenă (highly pathogenic avian influenza – HPAI).
            
         
               (3)
            
            
               Statele Unite sunt menționate în partea 1 a anexei I la Regulamentul (CE) nr. 798/2008 ca țară terță din care sunt autorizate importul în Uniune și tranzitul prin Uniune al produselor reglementate de regulamentul în cauză, provenite din anumite părți ale teritoriilor lor, în funcție de prezența focarelor de HPAI. Regionalizarea respectivă a fost recunoscută prin Regulamentul (CE) nr. 798/2008, astfel cum a fost modificat prin Regulamentele de punere în aplicare (UE) 2015/243 (4), (UE) 2015/342 (5), (UE) 2015/526 (6), (UE) 2015/796 (7), (UE) 2015/1153 (8), (UE) 2015/1220 (9), (UE) 2015/1363 (10) și (UE) 2015/1884 (11), ca urmare a apariției unor focare de HPAI în țara respectivă.
            
         
               (4)
            
            
               Un acord între Uniune și Statele Unite (12) prevede recunoașterea reciprocă rapidă a măsurilor de regionalizare în cazul apariției unor focare de boală în Uniune sau în Statele Unite (denumit în continuare„acordul”).
            
         
               (5)
            
            
               După apariția fiecărui focar de HPAI, Statele Unite au pus în aplicare o politică de depopulare totală cu scopul de a ține sub control HPAI și de a-i limita răspândirea. Autoritățile veterinare din Statele Unite au suspendat eliberarea de certificate sanitar-veterinare pentru transporturile de produse destinate exportului către Uniune din întregul teritoriu al statelor afectate sau din părți ale acestora care au fost plasate sub restricții veterinare și care fac obiectul măsurilor de regionalizare ale Uniunii.
            
         
               (6)
            
            
               De la jumătatea lunii iunie 2015, în Statele Unite nu au mai fost depistate noi focare de HPAI. Nu mai există restricții veterinare în vigoare pentru importurile în Uniune de mărfuri menționate în coloana 4 din tabelul care figurează în partea 1 a anexei I la Regulamentul (CE) nr. 798/2008 pentru întregul teritoriu al Statelor Unite, cu excepția statului Minnesota. Ultimul focar de HPAI într-o exploatație avicolă din Minnesota a fost depistat la 5 iunie 2015. La 24 noiembrie 2015, Statele Unite ale Americii au transmis Comisiei informații actualizate cu privire la situația epidemiologică din Minnesota și la măsurile pe care le-au luat pentru a împiedica răspândirea gripei aviare înalt patogene, inclusiv operațiunile de sacrificare a efectivelor de păsări infectate și a efectivelor din exploatațiile avicole care au fost considerate ca fiind incinte de contact periculoase.
            
         
               (7)
            
            
               În plus, Statele Unite au raportat finalizarea măsurilor de curățare și dezinfecție efectuate în urma operațiunilor de sacrificare efectuate în exploatațiile avicole din Minnesota. Acestea au raportat, de asemenea, că supravegherea pentru gripa aviară, efectuată în timpul celor trei luni după încheierea operațiunilor de sacrificare în urma ultimului focar de HPAI în Minnesota, a fost finalizată până la 10 septembrie 2015, cu rezultate favorabile.
            
         
               (8)
            
            
               Informațiile furnizate de Statele Unite au fost evaluate de Comisie. Pe baza acestei evaluări, precum și a angajamentelor prevăzute în acord și a garanțiilor furnizate de Statele Unite, este adecvat să se elimine restricțiile privind introducerea în Uniune a mărfurilor menționate mai sus din statul Minnesota și să se indice data de la care statul în cauză poate fi din nou considerat indemn de HPAI, iar importurile în Uniune de mărfuri menționate mai sus din Minnesota ar trebui să fie din nou autorizate.
            
         
               (9)
            
            
               Prin urmare, rubrica privind Statele Unite ale Americii din lista cuprinsă în partea 1 a anexei I la Regulamentul (CE) nr. 798/2008 ar trebui să fie modificată pentru a ține seama de situația epidemiologică actuală din statul Minnesota. Prin urmare, anexa I la Regulamentul (CE) nr. 798/2008 ar trebui modificată în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 ianuarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 18, 23.1.2003, p. 11.
   
      (2)  JO L 343, 22.12.2009, p. 74.
   
      (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
   
      (4)  Regulamentul de punere în aplicare (UE) 2015/243 al Comisiei din 13 februarie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (JO L 41, 17.2.2015, p. 5).
   
      (5)  Regulamentul de punere în aplicare (UE) 2015/342 al Comisiei din 2 martie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă, în urma apariției unor focare în statele Idaho și California (JO L 60, 4.3.2015, p. 31).
   
      (6)  Regulamentul de punere în aplicare (UE) 2015/526 al Comisiei din 27 martie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul unor noi focare de gripă aviară înalt patogenă în țara menționată (JO L 84, 28.3.2015, p. 30).
   
      (7)  Regulamentul de punere în aplicare (UE) 2015/796 al Comisiei din 21 mai 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă în urma apariției unor noi focare în țara menționată (JO L 127, 22.5.2015, p. 9).
   
      (8)  Regulamentul de punere în aplicare (UE) 2015/1153 al Comisiei din 14 iulie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă în urma apariției unor noi focare în țara menționată (JO L 187, 15.7.2015, p. 10).
   
      (9)  Regulamentul de punere în aplicare (UE) 2015/1220 al Comisiei din 24 iulie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă, în urma apariției unor focare în statele Indiana și Nebraska (JO L 197, 25.7.2015, p. 1).
   
      (10)  Regulamentul de punere în aplicare (UE) 2015/1363 al Comisiei din 6 august 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul apariției unor focare de gripă aviară înalt patogenă în țara respectivă (JO L 210, 7.8.2015, p. 24).
   
      (11)  Regulamentul de punere în aplicare (UE) 2015/1884 al Comisiei din 20 octombrie 2015 de modificare a anexei I la Regulamentul (CE) nr. 798/2008 în ceea ce privește rubricile referitoare la Canada și Statele Unite din lista cu țări terțe, teritorii, zone sau compartimente din care păsările de curte și produsele obținute de la păsări de curte pot fi importate în Uniune sau pot tranzita Uniunea în contextul apariției unor focare de gripă aviară înalt patogenă în țările respective (JO L 276, 21.10.2015, p. 28).
   
      (12)  Acord între Comunitatea Europeană și Statele Unite ale Americii privind măsurile sanitare de protecție a sănătății publice și animale aplicabile în comerțul cu animale vii și cu produse de origine animală, astfel cum a fost aprobat în numele Comunității Europene prin Decizia 1998/258/CE a Consiliului (JO L 118, 21.4.1998, p. 1).
   
      ANEXĂ
      În partea 1 a anexei I la Regulamentul (CE) nr. 798/2008, rubrica pentru codul US-2.10 referitoare la statul Minnesota din Statele Unite se înlocuiește cu următorul text:
      
         
                     Codul ISO și numele țării terțe sau al teritoriului
                  
                  
                     Codul țării terțe, al teritoriului, zonei sau compartimentului
                  
                  
                     Descrierea țării terțe, a teritoriului, zonei sau compartimentului
                  
                  
                     Certificat sanitar-veterinar
                  
                  
                     Condiții specifice
                  
                  
                     Condiții specifice
                  
                  
                     Situația supravegherii gripei aviare
                  
                  
                     Situația vaccinării împotriva gripei aviare
                  
                  
                     Situația combaterii infecțiilor cu salmonelă
                  
               
                     Model(e)
                  
                  
                     Garanții suplimentare
                  
                  
                     Data de închidere (1)
                  
                  
                     Data de deschidere (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6 B
                  
                  
                     7
                  
                  
                     8
                  
                  
                     9
                  
               
                     „US – Statele Unite
                  
                  
                     US-2.10
                  
                  
                     Statul Minnesota
                  
                  
                     WGM
                  
                  
                     VIII
                  
                  
                     P2
                  
                  
                     5.3.2015
                  
                  
                     10.9.2015
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1”